CELEX: 22021D2218
Language: lt
Date: 1633564800000
Title: Europos bendrijos ir Ramiojo vandenyno valstybių laikinuoju partnerystės susitarimu įsteigto Prekybos komiteto sprendimas Nr. 2/2021 2021 m. spalio 7 d. dėl Susitarimo pakeitimo, kad būtų atsižvelgta į Samoa Nepriklausomosios Valstybės ir Saliamono Salų prisijungimą [2021/2218]

2021 12 14   
               
               
                  LT
               
               
                  Europos Sąjungos oficialusis leidinys
               
               
                  L 447/20
               
            
         EUROPOS BENDRIJOS IR RAMIOJO VANDENYNO VALSTYBIŲ LAIKINUOJU PARTNERYSTĖS SUSITARIMU ĮSTEIGTO PREKYBOS KOMITETO SPRENDIMAS Nr. 2/2021
         2021 m. spalio 7 d.
         dėl Susitarimo pakeitimo, kad būtų atsižvelgta į Samoa Nepriklausomosios Valstybės ir Saliamono Salų prisijungimą [2021/2218]
         PREKYBOS KOMITETAS,
         atsižvelgdamas į 2009 m. liepos 30 d. Londone pasirašytą Europos bendrijos ir Ramiojo vandenyno valstybių laikinąjį partnerystės susitarimą (1) (toliau – Susitarimas), ypač į jo 13 ir 68 straipsnius,
         kadangi:
         
                     (1)
                  
                  
                     Samoa Nepriklausomoji Valstybė (toliau - Samoa) ir Saliamono Salos savo prisijungimo prašymus kartu su 1994 m. GATT XXIV straipsnį atitinkančiais patekimo į rinką pasiūlymais susitariančiosioms šalims pateikė atitinkamai 2018 m. vasario 5 d. ir birželio 4 d. Samoa ir Saliamono Salos prie Susitarimo prisijungė atitinkamai 2018 m. gruodžio 21 d. ir 2020 m. gegužės 7 d., ir Susitarimą laikinai taiko atitinkamai nuo 2018 m. gruodžio 31 d. ir 2020 m. gegužės 17 d.;
                  
               
                     (2)
                  
                  
                     Susitarimo 68 straipsnyje nustatyta, kad Prekybos komitetas turi spręsti visus su Susitarimo įgyvendinimu susijusius klausimus;
                  
               
                     (3)
                  
                  
                     2019 m. spalio 3 ir 4 d. įvykusiame savo septintajame posėdyje Prekybos komitetas priėmė Susitarimo šalims skirtą rekomendaciją, kurioje, be kita ko, rekomenduojama iš dalies pakeisti Susitarimą, kad būtų atsižvelgta į Samoa prisijungimą ir galimą kitų Ramiojo vandenyno salų valstybių prisijungimą;
                  
               
                     (4)
                  
                  
                     būtina iš dalies pakeisti Susitarimo II priedą, įtraukiant Samoa ir Saliamono Salų patekimo į rinką pasiūlymus į tą priedą;
                  
               
                     (5)
                  
                  
                     Susitarimo 13 straipsnyje nustatyta, kad Prekybos komitetas susitarimu gali iš dalies keisti Susitarimo II priedą bet kokiu, jo nuomone, tinkamu būdu,
                  
               PRIĖMĖ ŠĮ SPRENDIMĄ:
         
            1 straipsnis
            Susitarimo II priedas papildomas Samoa Nepriklausomosios Valstybės ir Saliamono Salų patekimo į rinką pasiūlymų, dėl kurių susitarta, tekstu, nurodytu šio sprendimo priede.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje, Port Morsbyje, Suvoje, Apijoje ir Honiaroje 2021 m. spalio 7 d.
            
               ES ir Ramiojo vandenyno valstybių prekybos komiteto vardu
            
            
               
                  Sąjungos vardu
               
               Cristina MIRANDA GOZALVEZ
            
            
               
                  Ramiojo vandenyno valstybių vardu
               
               Richard YAKAM
               Shaheen ALI
               Peseta NOUMEA SIMI
               Barrett SALATO
            
         
         
            (1)  OL L 272, 2009 10 16, p. 2.
      
      
         
            PRIEDAS
            Į SAMOA NEPRIKLAUSOMĄJĄ VALSTYBĘ IMPORTUOJAMOMS PREKĖMS TAIKOMI MUITAI (OL L 333, 2018 12 28, p. 3)
            https://eur-lex.europa.eu/legal-content/LT/TXT/PDF/?uri=CELEX:32018D1908&from=LT
            Į SALIAMONO SALAS IMPORTUOJAMOMS PREKĖMS TAIKOMI MUITAI (OL L 85, 2020 3 20, p. 3)
            https://eur-lex.europa.eu/legal-content/LT/TXT/PDF/?uri=CELEX:32020D0409&from=LT